ก.ล.ต.นับหนึ่งแบบไฟลิ่ง “ท่าเรือราชาเฟอร์รี่” คาดเข้าเทรด mai พ.ย.นี้
ก.ล.ต.นับหนึ่งแบบไฟลิ่ง "ท่าเรือราชาเฟอร์รี่" หรือ RP ผู้ดำเนินธุรกิจบริการขนส่งทางเรือครบวงจร ซึ่งจะขายหุ้น IPO จำนวน 38 ล้านหุ้น คาดเข้าเทรด mai เดือนพ.ย.นี้ โดยมีบริษัท ทริปเปิ้ล เอ พลัส แอดไวเซอรี่ เป็นที่ปรึกษาทางการเงิน
12 ต.ค. 2558

นายอภิชาติ ชโยภาส กรรมการผู้จัดการ บริษัท ท่าเรือราชาเฟอร์รี่ จำกัด (มหาชน) หรือ RP  ผู้ดำเนินธุรกิจบริการขนส่งทางเรือครบวงจร เปิดเผยว่า หลังจากที่บริษัทได้ยื่นแบบคำขออนุญาตเสนอขายหลักทรัพย์ต่อประชาชนกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ตังแต่วันที่ 14 ก.ค.58 นั้น ก.ล.ต.ได้เริ่มนับหนึ่งไฟลิ่งตั้งแต่วันที่ 9 ต.ค.ที่ผ่านมา โดยมีบริษัท ทริปเปิ้ล เอ พลัส แอดไวเซอรี่ เป็นที่ปรึกษาทางการเงิน
โดยคาดว่าจะเข้าจดทะเบียนในตลาดหลักทรัพย์ MAI  ได้ในช่วงพ.ย.นี้ โดยจะเสนอขายหุ้นเพิ่มทุนให้แก่ประชาชนเป็นครั้งแรก (IPO) จำนวน 38 ล้านหุ้น โดยขณะนี้อยู่ระหว่างการเดินสายให้ข้อมูลนักลงทุนในกรุงเทพฯ และสุราษฎร์ธานี 